**ΕΠΕΙΓΟΝ**

Πληροφορίες: Τάνια Κατσάνη

**Αθήνα: 29.07.2015**

**Αρ. Πρωτ.: 2016**

**Προς: Γ.Γ. Κοινωνικών Ασφαλίσεων κ. Γ. Ρωμανιά και Γ.Γ. Πρόνοιας κ. Μ. Κουτσούρη**

**Επιστολή Ε.Σ.Α.μεΑ.: Ζητάμε την άμεση έκδοση εγκυκλίου για το άρθρο 8 του ν. 4331/2015**

**ΚΟΙΝ**: Πίνακας αποδεκτών

***Κύριοι Γ. Γραμματείς,***

Η Ε.Σ.Α.μεΑ. ζητά την άμεση έκδοση εγκυκλίου για το άρθρο 8 του ν. 4331/2015 «Αντικατάσταση του όρου «τυφλότητα» με τον ειδικότερο όρο «αναπηρία όρασης» στην κ.υ.α. Δ29α/Φ.32/ Γ.Π.οικ.10806/529».

Όπως επισημαίνεται στο άρθρο, «*Το άρθρο 1 της κ. υ. α. Δ29α/Φ.32/Γ. Π.οικ.10806/529 (Β' 1189) αντικαθίσταται ως εξής:*

*Το δεύτερο εδάφιο της παρ. 1 της υπ' αριθμ. Π4γ/Φ.421/Φ.422/Φ .423/Φ .221/οικ.6286/1997 κοινής υπουργικής απόφασης «Τροποποίηση Κ.Υ.Α. καταβολής των επιδομάτων στα τυφλά-κωφάλαλα-βαριά νοητικά καθυστερημένα άτομα και ανασφάλιστα τετραπληγικά - παραπληγικά ακρωτηριασμένα» αντικαθίσταται ως εξής: “Γνωμάτευση Κέντρου Πιστοποίησης Αναπηρίας (ΚΕ.Π.Α.) όπου θα πιστοποιείται η οπτική αναπηρία - αναπηρία όρασης με ποσοστό αναπηρίας από 80% και άνω”*».

Γνωρίζετε πολύ καλά ότι τόσο κατά την επικοινωνία ή συνεργασία με το ΚΕΠΑ για διάφορα θέματα, όσο και στο κανονιστικό πλαίσιο των επιδομάτων, έχει προκύψει ένα πολύ σοβαρό θέμα με τον όρο «τυφλότητα», που ταλαιπωρεί και αδικεί μεγάλο αριθμό τυφλών ατόμων ή με πρόβλημα όρασης, μιας και οι γνωματεύσεις που είχαν οι τελευταίοι, από τα ΚΕΠΑ, δεν γίνονταν δεκτές από τους Δήμους, αφού αναγραφόταν διαφορετική ορολογία. Παρότι είναι σαφές ότι ο Νομοθέτης ήθελε όχι να αλλάξει τον νομικό ή επιστημονικό όρο, (τυφλότητα που ορίζεται σε 95% αναπηρία στην όραση, {ν. 958/1979] , αλλά να παραχωρήσει το ευνοϊκό αυτό μέτρο απόδοσης επιδόματος και στα άτομα με πρόβλημα όρασης από 80%. Έτσι, είναι σαφές ότι δεν χρειάζεται να αναζητάται αυτομάτως και υποχρεωτικά η λέξη «τυφλότητα) από τις υπηρεσίες.

Η συγκεκριμένη ρύθμιση του Νομοθέτη, που έρχεται μετά από διαβούλευση με τον Πανελλήνιο Σύνδεσμο Τυφλών (ΠΣΤ), την Ελληνική Ομοσπονδία Τυφλών (ΕΟΤ) και την ΕΣΑμεΑ, έρχεται να δώσει τέλος σε αυτή την ταλαιπωρία ελέω γραφειοκρατίας.

***Κύριοι Γεν. Γραμματείς,***

Χρειάζεται να εκδοθεί άμεσα η εγκύκλιος, ώστε να τεθεί ο νόμος σε ισχύ, ο οποίος δεν ρυθμίζει μόνο διαδικαστικά θέματα αλλά και ζητήματα επιστημονικά και ουσιαστικά.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

**Πίνακας Αποδεκτών:**

- Γραφείο Υπουργού Εργασίας, Κοινωνικής Ασφάλισης και Κοινωνικής Αλληλεγγύης κ. Γ. Κατρούγκαλου

- Αναπληρώτρια Υπουργό Εργασίας κ. Θ. Φωτίου

- Αναπληρώτρια Υπουργό Εργασίας κ. Ουρ. Αντωνοπούλου

- Υφυπουργό Εργασίας κ. Π. Χαϊκάλη

- Γ. Δ/νση Κοιν. Ασφάλισης, Κύριας Ασφ. Μισθωτών και Ασθενείας (Δ13)

- Γενικό Δ/ντή Πρόνοιας, Δ/νση ΑμεΑ υπουργείου Εργασίας

- Φορείς - Μέλη Ε.Σ.Α.μεΑ.